
Rembates pagastā

2026. gada 24. jūlijā
Sēdes sākums plkst. 11:00

Sēdi vada: -…-.

Protokolē: -…-.
Darba kārtība: Atbilžu sagatavošana uz pretendenta jautājumiem, iepirkuma „Lidlauka perona apgaismojuma pāreja uz LED tehnoloģiju” ID Nr. NBS NP 2.RNC 2026/2 ietvaros.
Sēdē piedalās: -…-.

Sēdes gaita: 

1. Iepirkuma komisijas priekšsēdētāja sekretāra pienākumus uzdod veikt -…-.

2. Iepirkuma sekretārs informē iepirkuma komisijas locekļus, ka 22.07.2026. plkst. 15:49 tika saņemti no SIA “Fima” jautājumi (2. pielikums).

3. Iepirkuma komisija izskata iesniegto jautājumu un sniedz atbildes:

3.1. SIA “Fima” jautājumi:
3.1.1. Tehniskās specifikācijas sadaļā "Mehāniskās un vides prasības" ir noteikts, ka: Piedāvātajam risinājumam jāņem vērā vainaga stiprinājuma svara simetriskums un balasta svaru ierobežojums, kas minimāli ir 50 kg un maksimāli 120 kg (±5 kg).
Mūsdienu augstas efektivitātes LED prožektori, pateicoties alumīnija korpusiem, kompaktākai optikai un efektīvākai dzesēšanas sistēmai, ir ievērojami vieglāki nekā iepriekš izmantotie metālhalogēna prožektori. Līdz ar to vairums tirgū pieejamo profesionālo LED prožektoru neatbilst minimālajam 50 kg svaram, lai gan pilnībā izpilda fotometriskās, mehāniskās un ekspluatācijas prasības.

Lai nodrošinātu esošās vainaga konstrukcijas svara simetriskumu un balansējumu, ir iespējams uzstādīt papildu balansēšanas svarus, tomēr tas nav nepieciešams paša LED gaismekļa darbībai.
Lūdzam apstiprināt, vai Pasūtītājs pieļauj risinājumu, kurā:
1. piedāvātie LED prožektori ir vieglāki par 50 kg;
2. vainaga konstrukcijas balansējums un svara simetriskums tiek nodrošināts ar atbilstošu balansēšanas risinājumu (papildu balasta svariem), ja tas ir nepieciešams. 
Šāds risinājums ļautu piedāvāt mūsdienīgus, energoefektīvus LED prožektorus, vienlaikus nodrošinot esošās vainaga konstrukcijas drošu ekspluatāciju un svara līdzsvaru.

3.1.2. Tehniskās specifikācijas sadaļā "Demontāžas un montāžas prasības" ir noteikts, ka: “Veicot demontāžas darbus, visi demontētie gaismas ķermeņi, barošanas bloki un citi materiālie pārpalikumi ir jānodod Pasūtītājam." 
Savukārt nolikuma 7.6.2. punktā Pretendentam ir prasīts iesniegt apliecinājumu un sadarbības līgumu ar atkritumu apsaimniekotāju par bīstamo atkritumu apsaimniekošanu. 

Lūdzam precizēt:

1. Vai Pasūtītājam ir jānodod visi demontētie elementi, tai skaitā metālhalogēna spuldzes, barošanas bloki, gaismekļu korpusi un citi demontētie materiāli? 

2. Ja visi demontētie materiāli tiek nodoti Pasūtītājam, vai pareizi saprotam, ka darbu izpildes rezultātā Izpildītājam atkritumi neveidojas un līdz ar to nav nepieciešama to nodošana atkritumu apsaimniekotājam? 
3. Ja iepriekš minētais ir pareizi, lūdzam precizēt, kāds ir nolikuma 7.6.2. punktā noteiktās prasības mērķis par sadarbības līguma vai vienošanās iesniegšanu ar bīstamo atkritumu apsaimniekotāju, ja visi demontētie materiāli, tostarp potenciāli bīstamie elementi, tiek nodoti Pasūtītājam un Izpildītājam neveidojas utilizējami atkritumi?

3.1.3. Par esošo elektroinstalāciju un kontaktu savienojumiem: Lūdzam precizēt, vai iepirkuma ietvaros Izpildītāja pienākumos ietilpst esošās elektroinstalācijas (kabeļu) no sadales skapja līdz prožektoram nomaiņa vai atjaunošana. Tehniskajā specifikācijā ir norādīts, ka elektriskie savienojumi jāveido esošajos sadales skapjos, taču nav noteiktas prasības attiecībā uz esošo kabeļu, savienojumu un citu elektroinstalācijas elementu nomaiņu vai to tehniskā stāvokļa izvērtēšanu. Papildus tam tehniskās specifikācijas attēlā pielikums 1 ir redzams arī esošais kontaktu savienojuma mezgls, tomēr dokumentācijā nav norādīts, vai šis savienojums ir Jāpārbauda tā kvalitātē vai darbība izpildītāja darbu apjomā. 

1. Lūdzam apstiprināt:

2. Vai esošā elektroinstalācija no sadales skapja līdz prožektoram paliek esošā un Izpildītājs veic tikai jauno LED prožektoru pieslēgšanu pie esošiem savienojumiem? 
3. Vai attēlā 1. pielikumā norādītais kontaktu savienojumu tehnisko darba kārtību nodrošina Pasūtītājs? 
4. Ja Pasūtītājs paredz kabeļu, kontaktu savienojumu vai citu elektroinstalācijas elementu nomaiņu, lūdzam precizēt šo darbu apjomu, jo tas nav definēts tehniskajā specifikācijā un būtiski ietekmē darbu apjomu un piedāvājuma cenu.
3.2. Atbildes:

3.2.1. Par vainaga balasta svaru un LED prožektoru masu:

3.2.1.1. Esošās masta vainaga konstrukcijas tehniskās un ekspluatācijas prasības nosaka kopējo balasta slodzes intervālu: minimālā kopējā slodze – 50 kg, maksimālā kopējā slodze – 120 kg (±5 kg). Šī prasība attiecas uz kopējo vainaga slodzi, nevis uz paša prožektora svaru.

3.2.1.2. Pasūtītājs pieļauj LED prožektoru izmantošanu, kuru individuālais svars ir mazāks par 50 kg, ja tiek nodrošināts vainaga konstrukcijas balansējums un kopējā slodze atbilst augstāk minētajam intervālam.

3.2.1.3. Vainaga konstrukcijas balansējums un svara simetriskums ir obligāti nodrošināms. Ja LED prožektora mazāks svars to ietekmē, komersantam jāparedz atbilstoši balansēšanas elementi (balasta svari), kas nodrošina konstrukcijas drošu un simetrisku darbību.

3.2.2. Par demontāžas un montāžas prasībām un bīstamajiem atkritumiem:
3.2.2.1. Visi demontētie gaismekļi, barošanas bloki, spuldzes, korpusi un citi materiālie elementi ir jānodod Pasūtītājam, kā noteikts tehniskajā specifikācijā.

3.2.2.2. Attiecībā uz Nolikuma 7.6.2. punktu un prasību iesniegt apliecinājumu (4. pielikums) kopā ar sadarbības līguma un/vai nodomu protokola kopiju par bīstamo atkritumu apsaimniekošanu un Preces utilizēšanas iespējām, paskaidrojam sekojošo:

3.2.2.2.1. Prasības pamatojums: Nolikuma prasība ir pilnībā spēkā un pamatota, jo demontāžas procesā pastāv risks, ka atsevišķi elementi var tikt bojāti un kļūt par bīstamiem atkritumiem. Šādos gadījumos komersantam ir jānodrošina to atbilstoša apsaimniekošana.

3.2.2.2.2. Atkritumu un iepakojuma apsaimniekošana: Papildus tam, piegādājot un uzstādot Preci Pasūtītājam, ir jānodrošina arī vispārējo atkritumu (tai skaitā Preces iepakojuma) apsaimniekošana, kā arī jābūt skaidrībai par Preces utilizēšanas iespējām.

3.2.2.2.3. Līguma/nodomu protokola nepieciešamība: Lai izpildītu iepirkuma nolikuma 4. pielikuma prasības un apliecinātu pretendentam pieejamos resursus, pretendenta rīcībā ir jābūt noslēgtam sadarbības līgumam un/vai nodomu protokolam ar konkrētu līgumpartneri, kas nodarbojas ar bīstamo atkritumu savākšanu un/vai Preces utilizāciju.
3.2.3. Par esošo elektroinstalāciju un kontaktu savienojumiem:
3.2.3.1. Esošā elektroinstalācija (kabeļi, savienojumi u.c.) no sadales skapja līdz prožektoriem paliek esošā, un Izpildītājs veic tikai jauno LED prožektoru pieslēgšanu pie esošajiem savienojumiem.

3.2.3.2. Par attēlā norādīto kontaktu savienojumu mezglu tehnisko darba kārtību un atbilstību prasībām atbild Pasūtītājs, jo tie ir daļa no esošās infrastruktūras.

3.2.3.3. Ja komersants objekta apsekošanas laikā konstatē bojājumus, neatbilstības vai nepieciešamību veikt kabeļu, savienojumu vai citu elektroinstalācijas elementu nomaiņu, komersants drīkst iekļaut šos darbus savā piedāvājumā, vai iesniegt Pasūtītājam precizētu darbu apjomu, balstoties uz apsekošanas rezultātiem.

3.2.3.4. Pasūtītājs šobrīd nevar precīzi noteikt elektroinstalācijas papildmateriālu apjomu, tādēļ komersantam ir obligāti jāveic objekta rūpīga apsekošana, lai korekti izvērtētu esošo elektroinstalāciju un iekļautu nepieciešamos materiālus un darbus piedāvājumā.
Komisija nolemj:

1. Iepirkuma sekretāram sagatavot sēdes protokola izrakstu un publicēt iepirkumu Elektronisko iepirkumu sistēmā  E-konkursu sadaļā.
Pielikumā: 
1. -…-
Sēde tiek pasludināta par slēgtu plkst. 12:00. 

